stanford-oval/wikipedia huggingface dataset:
เอเชียส์เน็กซต์ท็อปโมเดล ฤดูกาลที่ 6
ข้อมูลการออกอากาศ > ตอนที่ 6 : The Girl Who Can Barely Stay Up

เมื่อกลับถึงบ้านพัก สาวๆต่างแสดงความยินดีกับเดน่า ที่ถูกเรียกชื่อเป็นคนแรกในสัปดาห์ก่อน ในขณะที่ บิวตี้ ยังคงรู้สึกเศร้าใจที่ ฮาน ต้องถูกส่งกลับบ้าน เนื่องจากพวกเธอนั้นสนิทกันมาก วันต่อมา ที่ปรึกษานางแบบทั้งสามคน ได้เข้ามาพบพวกเธอที่บ้านพัก เพื่อพูดคุยเกี่ยวกับการแข่งขันในสัปดาห์ก่อน ต่อมา พวกเธอได้เดินทางมาที่ โรลเลอร์ โดม ที่ ดิ เอมโพเรียม เพื่อฝึกการเล่นโรลเลอร์ เดอร์บี้ ซึ่งเป็นกีฬาชนิดหนึ่งที่จะต้องใส่รองเท้าสเก็ตในการเล่น และเล่นกันแบบเป็นทีม โดยพวกเธอจะถูกแบ่งออกเป็นสองทีมเพื่อแข่งขันกัน โดยจะได้สาวๆจาก แบงค็อก โรลเลอร์ เดอร์บี้ ทีม คอยช่วยเหลือในการแข่งขัน ซึ่งสาวๆต้องพยายามกันอย่างหนัก เนื่องจากพวกเธอส่วนใหญ่ไม่มีประสบการณ์ในการเล่นมาก่อน ยกเว้น เดน่าและพิม ที่เล่นได้อย่างคล่องแคล่ว โดยจุดมุ่งหมายของการแข่งขันนี้ เพื่อให้พวกเธอรู้จักกับคำว่า เมื่อไรที่ล้ม จะต้องลุกขึ้นมาได้อีกครั้งเสมอ ซึ่งสุดท้ายแล้ว ทีมของเดน่า บิวตี้ อเดล่า และจากิน เป็นทีมที่ชนะในการแข่งครั้งนี้ โดยพวกเธอจะได้ไปนวดผ่อนคลายที่ ดิ อิมพีเรียล สปา ระวีกัลยารีสอร์ท และเป็นที่น่าประหลาดใจ เมื่อพวกเธอได้ทราบว่า จะไม่มีการให้คะแแนนสำหรับการแข่งขันในครั้งนี้
การถ่ายภาพในสัปดาห์นี้ พวกเธอจะได้ถ่ายภาพแนวป็อป แบบแฟชั่นชั้นสูง ที่สามารถเห็นได้อย่างโดดเด่นทั่วไปตามหน้านิตยสาร ในธีม "ชี อิน แฟชั่น" ซึ่งพวกเธอจะได้ถ่ายภาพร่วมกับ ที่ปรึกษานางแบบของพวกเธอแต่ละคน ซึ่งในการถ่ายภาพนั้น เดน่า, อเดล่า และบิวตี้ ทำออกมาได้เป็นอย่างดี ในขณะที่ พิมและมีอา ต้องพยายามกันอย่างหนัก วี ถูกวิจารณ์ว่าขาดปฏิสัมพันธ์กับชิคิน และจากิน ถูกวิจารณ์ว่าดูน่าเบื่อและดูขี้เกียจ
ในห้องตัดสิน พิม ได้รับคำชมว่า มีพัฒนาการที่ดี แต่ถูกตำหนิว่าภาพของเธอนั้น อ้าปากเยอะเกินไป เดน่า ได้รับคำชมในภาพถ่ายที่ดูโดดเด่น และดูไม่ขายของมากจนเกินไป มีอา ได้รับการตอบรับที่ดี แต่ถูกตำหนิว่าถ่ายภาพออกมามีมิติเดียว และโพสท่าเยอะเกินไป อเดล่า ได้รับคำชมในการแสดงอารมณ์ทางสีหน้า และขายชุดที่เธอใส่ ภาพของบิวตี้ ออกมาโดดเด่น และเป็นแฟชั่นชั้นสูงมาก เธอจึงได้รับคะแนนสูงที่สุดในสัปดาห์นี้ วี ต้องตกเป็นสองคนสุดท้าย จากภาพที่ออกมาดูแก่กว่าความเป็นจริง และกรรมการไม่ชอบการแสดงออกทางสีหน้าของเธอในภาพ ร่วมกับ จากิน ที่การถ่ายภาพในสัปดาห์นี้เธอดูขาดความมั่นใจ และแววตาในภาพนั้นดูว่างเปล่า รวมถึงกรรมการรู้สึกเธอมีข้อแก้ตัวที่ทำออกมาได้ไม่ดี เมื่อรวมคะแนนออกมาแล้ว ปรากฏว่า วี ได้ไปต่อในการแข่งขัน และจากิน ต้องถูกส่งกลับบ้าน ท่ามกลางความตกกตะลึงของสาวๆที่เหลืออยู่
| คะแนน |
| --- | --- | --- | --- | --- | --- | --- |
| Nº | นางแบบ | ซินดี | ยู ไซ | เจสสิกา | Chal. | รวม |
| 1 | บิวตี้ | 10.0 | 10.0 | 8.0 | - | 28.0 |
| 2 | เดน่า | 9.5 | 9.5 | 7.5 | - | 26.5 |
| 3 | อเดล่า | 9.0 | 8.3 | 8.5 | - | 25.8 |
| 4 | มีอา | 8.5 | 8.5 | 8.5 | - | 25.5 |
| 5 | พิม | 7.5 | 8.5 | 6.5 | - | 22.0 |
| 6 | วี | 21.5 | 21.5 | 21.5 | - | 21.5 |
| 7 | จากิน | 19.5 | 19.5 | 19.5 | - | 19.5 |
ผู้ที่ถูกเรียกชื่อคนแรก: บิวตี้ เธ็ต ธินห์
ผู้ที่ตกเป็นสองคนสุดท้าย: จากิน แมเนเร และ ทัญ วี เหงียน
ผู้ที่ถูกคัดออก: จากิน แมเนเร
ช่างถ่ายภาพ: พันธ์สิริ สิริเวชชะพันธ์
แขกรับเชิญพิเศษ: ลาร่า ไอออนส์, เจสสิกา อิสกันดาร์
ข้อมูลการออกอากาศ > ตอนที่ 7 : The Girl Who’s Out Of Time

เมื่อกลับถึงบ้านพัก บิวตี้ รู้สึกดีใจที่เธอเป็นคนแรก ที่สามารถถ่ายภาพได้ดีที่สุดถึงสองครั้งแล้ว ในขณะที่ วี ยังคงรู้สึกเศร้าใจ เนื่องจากเธอคิดว่า จากิน เหมาะสมที่จะได้อยู่ในการแข่งขันต่อมากกว่าตัวเธอ วันต่อมา เมนเทอร์ของพวกเธอ ได้เข้ามาพบกับพวกเธอเพื่อพูดคุย และแจ้งให้ทราบว่า นับจากตอนนี้ไป  เมนเทอร์จะไม่สามารถเข้ามาช่วยเหลือพวกเธอในการแข่งขันได้อีกต่อไปแล้ว ต่อมา ยู ไซ ได้เข้ามาพบกับพวกเธอที่บ้านพัก พร้อมพา พริสซิลล่า ไอแอนสัน แฟชันสไตลิสต์ของรายการมาด้วย เนื่องจากการแข่งขันในสัปดาห์นี้ พวกเธอจะต้องถ่ายภาพเพื่อบอกเล่าเรื่องราว ผ่านสไตล์การแต่งตัวทั้งสามแบบ โดยใช้กล้องจากโทรศัพท์มือถือ หัวเหว่ย พี 20 โปร  ซึ่งพวกเธอจะได้จับกลุ่มกันสามคนเพื่อถ่ายภาพกันในแต่ละแนว ซึ่งในการแข่งขันนั้น สาวๆต่างช่วยเหลือซึ่งกันและกัน จนทำกันออกมาได้เป็นอย่างดี และกลุ่มของ บิวตี้ เดน่า และอเดล่า ทำออกมาได้ถูกใจ พริสซิลล่า มากที่สุด พวกเธอจึงเป็นทีมที่ชนะ และได้รับเวลาห้านาทีพิเศษเพิ่มในการถ่ายภาพประจำสัปดาห์
การถ่ายภาพในครั้งนี้ พวกเธอจะได้ถ่ายภาพแบบแฟชั่นชั้นสูง ให้กับ นิตยสาร ฮาร์เปอร์ บาซาร์ ไทยแลนด์ โดยสไตล์แฟชั่นจะเป็นแนวพินอัพ ยุค 30’s ฉากในการถ่ายจะเป็นเมืองจำลองขนาดเล็ก ในธีม ลาร์จเจอร์ แดน ไลฟ์ ในการถ่ายภาพนั้น เดน่า ทำออกมาได้ดี พิม ถูกวิจารณ์ว่าไม่สามารถควบคุมใบหน้าตัวเองได้ อเดล่า ต้องพยายามอย่างหนัก เนื่องจากเธอทำออกมาไม่ตรงกับความต้องการของซินดี บิวตี้ ถูกวิจารณ์ในช่วงแรกว่าดูน่าเบื่อ แต่หลังจากนั้นก็ทำได้ดีขึ้น ในขณะที่ วี ถูกวิจารณ์ว่าโพสท่าห่อไหล่มากเกินไป จนทำให้ตัวเธอดูเล็กกว่าเดิม และ มีอา ถูกวิจารณ์ว่าสีหน้าดูขาดความมั่นใจ
ในห้องตัดสิน บิวตี้ ได้รับคำชมว่าเคลื่อนไหวในภาพได้ดี รวมถึงใบหน้าเธอมีเอกลักษณ์เป็นอย่างมาก อเดล่า ถูกตำหนิว่า ภาพของเธอนั้นดูเก้ๆกังๆ และท่าโพสดูเป็นพื้นฐานจนเกินไป พิม กรรมการชอบอารมณ์ในภาพที่ดูขัดแย้งกัน แต่ถูกติงว่า แสงไฟไม่เข้าในดวงตาเธอ ภาพของเดน่า ออกมาดูทันสมัย และกรรมการชอบการโพสท่านั่งของเธอเป็นอย่างมาก เธอจึงถูกเรียกชื่อเป็นคนแรกในสัปดาห์นี้ ทิ้งให้ วี ต้องตกเป็นสองคนสุดท้าย จากภาพที่เป็นภาพเดียวจากการถ่ายทั้งหมดที่เธอทำได้ดีที่สุด รวมถึงกรรมการยังรู้สึกว่าเธอปล่อยให้อารมณ์วิตกกังวลครอบงำเธอ และเธอดูสูญเสียความตั้งใจไปหมดแล้ว ร่วมกับ มีอา ที่ถ่ายภาพในครั้งนี้ออกมาดูน่าอึดอัด และดูไม่เป็นธรรมชาติ เมื่อผลรวมคะแนนออกมา ปรากฏว่า วี ต้องถูกส่งกลับบ้าน และ มีอา ได้อยู่ต่อในการแข่งขัน
| คะแนน |
| --- | --- | --- | --- | --- | --- | --- |
| Nº | นางแบบ | ซินดี | ยู ไซ | ดวง | Chal. | รวม |
| 1 | เดน่า | 9.5 | 8.0 | 9.0 | 8.7 | 35.2 |
| 2 | บิวตี้ | 9.0 | 8.5 | 8.0 | 8.7 | 34.2 |
| 3 | พิม | 9.0 | 7.0 | 8.0 | 7.7 | 31.7 |
| 4 | อเดล่า | 8.0 | 7.0 | 7.0 | 8.7 | 30.7 |
| 5 | มีอา | 20 | 20 | 20 | 7.7 | 27.7 |
| 6 | วี | 18 | 18 | 18 | 7.7 | 25.7 |
ผู้ที่ถูกเรียกชื่อคนแรก: เดน่า สโลซาร์
ผู้ที่ตกเป็นสองคนสุดท้าย: มีอา ซาบาตี และ ทัญ วี เหงียน
ผู้ที่ถูกคัดออก: ทัญ วี เหงียน
ช่างถ่ายภาพ: วรุณ เกียรติศิลป์
แขกรับเชิญพิเศษ: พริสซิลล่า ไอแอนสัน, ดวง โปษยานนท์
ข้อมูลการออกอากาศ > ตอนที่ 8 : The Girl Who Is Left Hanging

เมื่อกลับถึงบ้านพัก สาวๆต่างแสดงความยินดีกับ เดน่า ที่ถูกเรียกชื่อเป็นคนแรกในสัปดาห์ก่อน ทำให้ อเดล่า รู้สึกว่า เดน่า เป็นผู้เข้าแข่งขันที่แข็งแกร่งมาก วันต่อมา เมนเทอร์ทั้งสามคนได้เข้ามาพบกับพวกเธอเป็นครั้งสุดท้าย เพื่อให้กำลังใจแก่พวกเธอ สาวๆได้เดินทางมาพบกับ การแสดงโชว์ขับรถสุดผาดโผน ซึ่งได้ปรากฏ ซินดี ได้นั่งอยู่ในรถคันดังกล่าวด้วย ซึ่ง เธอได้แนะนำให้สาวๆรู้จักกับ รัส สวิฟฟ์ ผู้ที่เป็นนักแสดงการขับรถแบบผาดโผนมืออาชีพ เพื่อทดสอบให้เห็นถึงความแข็งแกร่งและความปลอดภัยของรถยนต์ ซูบารุ เอ็กซ์วี การถ่ายภาพในสัปดาห์นี้ พวกเธอจะต้องถูกห้อยตัวกับสลิง และโพสท่าอยู่บนรถยนต์ ซูบารุ ที่เอียงนอนตะแคงข้าง เพื่อถ่ายทอดความมั่นใจในความสมดุล และความแข็งแกร่งในแบบของซูเปอร์ฮีโร่สาว ในการถ่ายภาพนั้น สาวๆต้องพยายามอย่างมาก เนื่องจากเป็นการยากที่จะต้องควบคุมร่างกายให้โพสท่าได้ในแบบที่ต้องการ แต่หลังจากได้รับคำแนะนำของซินดี พวกเธอก็ทำกันออกมาได้ดีขึ้น
วันต่อมา สาวๆได้เดินทางมาพบกับ ยู ไซ และ นักแสดงนักร้องชื่อดัง ชาวเวียดนาม โห่ หง็อก ห่า เพื่อถ่ายภาพยนตร์แฟชั่นให้กับ รถยนต์ ซูบารุ พวกเธอจะต้องถ่ายทำกันในซีนที่แตกต่างกันไป ซึ่งการตัดต่อนั้น จะนำเสนอถึงเส้นทางในการแข่งขันของพวกเธอตั้งแต่เริ่มต้นจนถึงปัจจุบัน ก่อนที่สัปดาห์หน้านั้น จะเป็นการตัดสินในรอบชิงชนะเลิศ ในการถ่ายทำนั้น พวกเธอต่างทำออกมาได้อย่างน่าประทับใจ
ในห้องตัดสิน เดน่า ได้รับคำชมว่า ภาพของเธอนั้นเข้าถึงอารมณ์และดูสมดุลที่สุด แต่ถูกติงเล็กน้อยว่าแสดงสีหน้านิ่งเกินไป ภาพของมีอา ทำให้กรรมการประทับใจกับการแสดงออกของพลังที่ดูเข้มแข็ง และดูกล้าหาญเป็นอย่างมาก เธอจึกถูกเรียกชื่อเป็นคนแรก และผ่านเข้าสู่รอบชิงชนะเลิศเป็นคนแรก ในขณะเดียวกัน ซินดี ทำให้สาวๆต้องรู้สึกตกใจ เมื่อเธอกล่าวว่า จะต้องมีผู้ที่ถูกคัดออกถึงสองคน ทำให้ อเดล่า พิม และบิวตี้ ต้องตกเป็นสามคนสุดท้าย เนื่องจาก กรรมการรู้สึกว่า อเดล่า ยังไม่สามารถแสดงบุคลิกออกมาได้ชัดเจนมากพอ ถึงแม้เธอจะถ่ายภาพออกมาได้อย่างแข็งแกร่งก็ตาม พิม ถ่ายภาพออกมาในครั้งนี้ดูนิ่ง ขาดความมั่นใจ และดูไม่เป็นนางแบบ อีกทั้ง ในการแข่งขันที่ผ่านมา เธอยังไม่สามารถทำผลงานออกมาได้ดีที่สุดเลยสักครั้ง บิวตี้ ถ่ายภาพออกมาดูกลัวที่จะล้ม รวมถึง กรรมการยังรู้สึกกังวลว่าเธอจะต้องถูกผลักดันอย่างมาก ถึงจะสามารถทำออกมาได้ดี เมื่อผลคะแนนปรากฏออกมา อเดล่า ได้ผ่านเข้าสู่รองชิงชนะเลิศเป็นคนสุดท้าย ทำให้ พิม และบิวตี้ ต้องถูกส่งกลับบ้าน
| คะแนน |
| --- | --- | --- | --- | --- | --- | --- | --- |
| Nº | นางแบบ | ซินดี | ยู ไซ | เกล็น | โห่หง็อกห่า | Chal. | รวม |
| 1 | มีอา | 8.0 | 8.0 | 9.0 | 9.0 | - | 34.0 |
| 2 | เดน่า | 9.0 | 8.0 | 8.0 | 8.0 | - | 33.0 |
| 3 | อเดล่า | 28.2 | 28.2 | 28.2 | 28.2 | - | 28.2 |
| 4 | บิวตี้ | 28.0 | 28.0 | 28.0 | 28.0 | - | 28.0 |
| 5 | พิม | 27.5 | 27.5 | 27.5 | 27.5 | - | 27.5 |
ผู้ที่ถูกเรียกชื่อคนแรก: มีอา ซาบาตี
ผู้ที่ตกเป็นสามคนสุดท้าย:  พิม บูแบร์, อเดล่า-เม มาร์แชล และ บิวตี้ เธ็ต ธินห์
ผู้ที่ถูกคัดออก: พิม บูแบร์ และ บิวตี้ เธ็ต ธินห์
ช่างถ่ายภาพ: โจเอล ลิม
แขกรับเชิญพิเศษ: โห่ หง็อก ห่า, เกล็น ตัน
ข้อมูลการออกอากาศ > ตอนที่ 9 : The Girl Who Climbed Her Way To The Top

เป็นตอนที่ประมวลภาพการแข่งขันที่ผ่านมาตั้งแต่เริ่มต้นของผู้เข้าแข่งขันสามคนสุดท้าย และภาพที่ไม่เคยเห็นมาก่อน อาทิ เช่น จากิน ใช้จดหมายจาก เจสลีน เป็นสื่อแทนตัวว่ายังอยู่ที่นี่กับพวกเธอ เป็นต้น
ข้อมูลการออกอากาศ > ตอนที่ 10 :

เมื่อกลับถึงบ้านพัก มีอา รู้สึกดีใจเป็นอย่างมาก ที่ถ่ายภาพได้ดีที่สุดในสัปดาห์ก่อน ทำให้เธอมีความมั่นใจเพิ่มมากขึ้น ในขณะที่ อเดล่า และเดน่า ยังคงรู้สึกเหลือเชื่อที่ได้ผ่านเข้าสู่รอบสามคนสุดท้ายของการแข่งขัน วันต่อมา สาวๆได้เดินทางมาที่ ดิ อะพอธธิคารี เวนิว ซึ่งเป็นสถานที่จัดงานแต่งงานสไตล์ยุโรป และได้พบกับ ซินดี และ ยู ไซ ซึ่งพวกเธอจะได้ถ่ายภาพกันครั้งสุดท้าย ในธีม เดอะ เซเลเบรชัน เพื่อเก็บช่วงเวลาที่น่าจดจำในการแข่งขัน มาเฉลิมฉลอง โดยซินดี ได้สร้างความประหลาดใจให้กับพวกเธอ ด้วยการเผยว่า ครอบครัวและคนที่พวกเธอรัก จะได้มีส่วนร่วมในการถ่ายภาพครั้งนี้ด้วย ในการถ่ายภาพนั้น มีอา ได้รับคำวิจารณ์ว่า เคลื่อนไหวร่างกายมากจนเกินไป ทำให้ดูไม่เป็นนางแบบ ซึ่งหลังจากได้รับคำวิจารณ์ เธอก็ทำออกมาได้ดีขึ้น เดน่า ทำให้ ซินดี และ ยู ไซ ประทับใจกับการเต้นรำในการถ่ายภาพที่ดูมีความเซ็กซี่และมีความสุข ในขณะที่ อเดล่า ก็สามารถโชว์พลังงานที่ดูมีความสุขออกมาได้ดีเช่นเดียวกัน ต่อมา สาวๆทั้งสามคนได้เดินทางมายัง บ้านสุริยาศัย ซึ่งเป็นร้านอาหารไทยตำรับชาววัง และพวกเธอก็ต้องประหลาดใจเป็นอย่างมาก เมื่อพบว่า ผู้เข้าแข่งขันที่ถูกคัดออกไปแล้ว ได้มาร่วมรับประทานอาหารกับพวกเธอด้วย ทำให้พวกเธอดีใจเป็นอย่างมากที่ได้พบกันอีกครั้ง
วันต่อมา พวกเธอได้เดินทางมาที่ โรงแรมแบงค็อก แมริออท เดอะ สุรวงศ์ เพื่อเดินแบบครั้งสุดท้าย โดยในห้องจัดเลี้ยงจะถูกเซ็ตขึ้นมาในแบบบรรยากาศของสวรรค์เขตร้อน ในธีมที่มีชื่อว่า พาราดิโซ โดยสวมเสื้อผ้าพร้อมใส่คอลเล็คชั่น จาก ทูบ แกลลอรี่ และเสื้อผ้าแนวอวองค์-การ์ด จาก ฮุคส์ บาย ประภากาศ ซึ่งผู้เข้าแข่งขันที่ถูกคัดออกไปแล้ว และเหล่าเมนเทอร์ของพวกเธอ จะได้มีส่วนร่วมในการเดินแบบครั้งนี้ด้วย ซึ่งในการเดินแบบนั้น พวกเธอทั้งสามคนก็สามารถทำออกมาได้อย่างน่าประทับใจ
การตัดสินในรอบชิงชนะเลิศนั้น มีอา ได้รับคำวิจารณ์ว่าในเรื่องของท่าโพสในภาพนั้น ดูมีชีวิตชีวา และมีความจริงใจ แต่ถูกติว่า ลืมควบคุมการแสดงออกทางสีหน้า ในส่วนของการเดินแบบนั้น ทำออกมาได้ดี แต่บางครั้งก็ดูแข็งทื่อ และแสดงความกังวลออกมาทางสีหน้า เดน่า ได้รับคำชมว่า ในภาพนั้น เธอดูโดดเด่น ดูมีความสุข และมีความอ่อนหวานในขณะเดียวกัน ส่วนในการเดินแบบนั้น แข็งแกร่งและเป็นที่น่าจดจำมาก อเดล่า ได้รับคำชมว่าในภาพนั้นดูเป็นแฟชั่นชั้นสูง และดูธรรมชาติเป็นอย่างมาก แต่ในการเดินแบบนั้น ถูกวิจารณ์ว่าลืมในเรื่องของจังหวะ และเดินเร็วจนเกินไป หลังจากที่กรรมการได้ปรึกษาหารือเสร็จสิ้น ซินดี จึงได้ประกาศว่า เอเชีย เน็กซต์ ทอป โมเดล คนที่หก คือ เดน่า สโลซาร์
ผู้ชิงตำแหน่งสามคนสุดท้าย: มีอา ซาบาตี, อเดล่า-เม มาร์แชล และเดน่า สโลซาร์
เอเชีย เน็กซ์ ทอป โมเดล: เดน่า สโลซาร์
ช่างถ่ายภาพ: ยู ไซ
แขกรับเชิญพิเศษ: เพีย วูร์ทซบาค, เกล็น ตัน, ชู หลาน, เกรซ, ซาบรีนา, ดาว, จอย, จอห์นนี, รูบี แอดเลอร์, ดวง โปษยานนท์
ผู้เข้าแข่งขัน

(อายุเป็นไปตามช่วงเวลาที่ถ่ายทำรายการ)
| ผู้เข้าแข่งขัน | อายุ | ประเทศตัวแทน | ส่วนสูง | เมนเทอร์ | ผลการแข่งขัน | ลำดับ |
| --- | --- | --- | --- | --- | --- | --- |
| โฮดี้ ยิม | 24 | Hong Kong ! ฮ่องกง | 170 เซนติเมตร | ไม่มี | ถูกคัดออกนอกห้องตัดสิน ในตอนที่ 1 | 13-14 |
| ศกลวรรณ "ลีน่า" แซ่เตียว | 20 | Thailand ! ไทย | 173 เซนติเมตร | ไม่มี | ถูกคัดออกนอกห้องตัดสิน ในตอนที่ 1 | 13-14 |
| ชาร์นี เฟนน์ | 20 | Japan ! ญี่ปุ่น | 173 เซนติเมตร | ชิคิน | ถูกคัดออกในตอนที่ 1 | 12 |
| ริชโค่ มอลิต้า "อิโค่" บุสโตมี | 22 | Indonesia ! อินโดนีเซีย | 174 เซนติเมตร | โมนิก้า | ถูกคัดออกในตอนที่ 2 | 11 |
| เจสลีน ลิม | 26 | Indonesia ! อินโดนีเซีย | 178 เซนติเมตร | โมนิก้า | ถูกคัดออกในตอนที่ 3 | 10 |
| จายารูบินี "รูบินี" ซัมบานตาน | 26 | Malaysia ! มาเลเซีย | 176 เซนติเมตร | โมนิก้า | ถูกคัดออกในตอนที่ 4 | 9 |
| อี ฮาน ซี | 18 | Singapore ! สิงคโปร์ | 180 เซนติเมตร | มิญ ตู้ | ถูกคัดออกในตอนที่ 5 | 8 |
| จากิน แมเนเร | 21 | Philippines ! ฟิลิปปินส์ | 175 เซนติเมตร | ชิคิน | ถูกคัดออกในตอนที่ 6 | 7 |
| ทัญ "วี" เหงียน | 21 | Vietnam ! เวียดนาม | 168 เซนติเมตร | ชิคิน | ถูกคัดออกในตอนที่ 7 | 6 |
| พิม บูแบร์ | 23 | Thailand ! ไทย | 173 เซนติเมตร | มิญ ตู้/โมนิก้า | ถูกคัดออกในตอนที่ 8 | 4-5 |
| เธ็ต เธ็ต "บิวตี้" ธินห์ | 22 | Myanmar ! พม่า | 176 เซนติเมตร | มิญ ตู้ | ถูกคัดออกในตอนที่ 8 | 4-5 |
| มีอา ซาบาตี | 24 | Taiwan ! ไต้หวัน | 179 เซนติเมตร | ชิคิน | รองชนะเลิศ | 2-3 |
| อเดล่า-เม มาร์แชล | 20 | Philippines ! ฟิลิปปินส์ | 172 เซนติเมตร | มิญ ตู้ | รองชนะเลิศ | 2-3 |
| เดน่า สโลซาร์ | 24 | Thailand ! ไทย | 175 เซนติเมตร | โมนิก้า | ชนะเลิศ | 1 |
ข้อมูลการแข่งขัน > ลำดับการเรียกชื่อ

ผู้ชนะเลิศการแข่งขัน
ผู้ที่ถูกคัดออกจากการแข่งขัน
ผู้เข้าแข่งขันที่ถูกคัดออกนอกห้องตัดสิน
ผู้ที่ชนะการแข่งขันประจำสัปดาห์ และถูกคัดออกจากการแข่งขัน
ผู้เข้าแข่งขันที่ชนะการแข่งขันประจำสัปดาห์
ตอนที่ 1 โฮดี้ และลีน่า ถูกคัดออกนอกห้องตัดสินจากการทำผลงานในการแข่งขันประจำสัปดาห์ได้แย่ที่สุด
ตอนที่ 9 เป็นตอนที่ประมวลภาพการแข่งขัน
ข้อมูลการแข่งขัน > ตารางคะแนน

| 0 | 1 | 2 |
| --- | --- | --- |
| ทีม โมนิก้า | ทีม ชิคิน | ทีม มิญ ตู้ |
| อันดับ | นางแบบ | ตอนที่> 1 | ตอนที่> 2 | ตอนที่> 3 | ตอนที่> 4 | ตอนที่> 5 | ตอนที่> 6 | ตอนที่> 7 | ตอนที่> 8 | ตอนที่> 10 | คะแนนรวม | ค่าเฉลี่ย |
| --- | --- | --- | --- | --- | --- | --- | --- | --- | --- | --- | --- | --- |
| 1 | เดน่า | 33.0 | 24.5 | 33.1 | 32.0 | 35.8 | 26.5 | 35.2 | 33.0 | ชนะเลิศ | 253.1 | 31.6 |
| 2/3 | อเดล่า | 32.4 | 28.0 | 40.0 | 36.8 | 31.0 | 25.8 | 30.7 | 28.2 | รองชนะเลิศ | 252.9 | 31.6 |
| 2/3 | มีอา | 33.9 | 23.3 | 43.5 | 34.3 | 27.2 | 25.5 | 27.7 | 34.0 | รองชนะเลิศ | 249.4 | 31.1 |
| 4 | บิวตี้ | 34.0 | 20.0 | 33.6 | 34.0 | 28.0 | 28.0 | 34.2 | 28.0 |  | 239.8 | 30.0 |
| 5 | พิม | 32.2 | 26.0 | 42.5 | 33.7 | 30.5 | 22.0 | 31.7 | 27.5 |  | 246.1 | 30.8 |
| 6 | วี | 32.4 | 24.5 | 43.0 | 31.0 | 33.6 | 21.5 | 25.7 |  |  | 211.7 | 30.2 |
| 7 | จากิน | 33.4 | 28.8 | 36.5 | 33.3 | 34.9 | 19.5 |  |  |  | 186.4 | 31.1 |
| 8 | ฮาน | 32.4 | 23.0 | 37.0 | 27.2 | 26.5 |  |  |  |  | 146.1 | 29.2 |
| 9 | รูบินี | 33.8 | 19.0 | 39.1 | 26.7 |  |  |  |  |  | 118.6 | 29.7 |
| 10 | เจสลีน | 31.7 | 17.5 | 32.5 |  |  |  |  |  |  | 81.7 | 27.2 |
| 11 | อิโค่ | 32.9 | 16.5 |  |  |  |  |  |  |  | 49.4 | 24.7 |
| 12 | ชาร์นี | 30.1 |  |  |  |  |  |  |  |  | 30.1 | 30.1 |
ผู้ที่ได้คะแนนมากที่สุดในสัปดาห์
ผู้ชนะเลิศการแข่งขัน
ผู้ที่ถูกคัดออกจากการแข่งขัน
^  ตอนที่ 1 โฮดี้ และลีน่า ไม่มีรายชื่อในใบประกาศผลการแข่งขันประจำสัปดาห์ที่ ซินดี้ นำมาให้สาวๆ ทุกคนได้ดู ทั้งสองคนจึงไม่มีคะแนนสะสม
^  ตอนที่ 5 พิม ถูกเปลี่ยนทีมจาก ทีม มิญ ตู้ เป็น ทีม โมนิก้า
ข้อมูลการแข่งขัน > การแปลงโฉม

อเดล่า : ซอยผมสั้นระดับไหล่ และตัดเพิ่มหน้าม้า
บิวตี้ : ซอยผมให้เสมอกัน และย้อมสีน้ำเงิน
เดน่า : ย้อมผมสีดำ
ฮาน : ดัดผมเป็นลอน และตัดหน้าม้า
อิโค่ : ตัดผมสั้นระดับต้นคอ
จากิน : ทำไฮไลท์ และซอยสั้นระดับบ่า
เจสลีน : ซอยผมให้เสมอกัน
มีอา : ย้อมผมสีน้ำตาลมะฮอกกานีและเพิ่มไฮไลท์สีชมพู
พิม : ซอยสไลด์ผม
รูบินี : ตัดสไลด์ไล่ระดับผม
วี : ซอยสั้นระดับต้นคอ
ข้อมูลการแข่งขัน > การแข่งขัน

สัปดาห์ที่ 1  : ถ่ายภาพแบบโคลสอัพ ธีม "สัตว์ป่า" ร่วมกับสัตว์เลื้อยคลาน; งู, ลูกจระเข้, อิกัวนา
สัปดาห์ที่ 2  : ถ่ายภาพสวมบทบาทเป็น หงส์ คู่แนวแฟนตาซี โดยได้แรงบันดาลใจจาก บัลเล่ต์ สวอนเลก
สัปดาห์ที่ 3  : ถ่ายภาพเป็นผู้หญิงสมัยใหม่ร่วมกับ สุนัข เพื่อนำเสนอจุดเด่นให้กับ รถยนต์ ซูบารุ เอ็กซ์วี
สัปดาห์ที่ 4  : ถ่ายภาพแฟชั่น มวยปล้ำ ยุค 80's ในธีม "สาวงามในสังเวียน"
สัปดาห์ที่ 5  : ถ่ายภาพแฟชั่นเผยความงามแบบเป็นธรรมชาติในธีม "เอสเตติกา แคปเจอร์ โมเมนท์"
สัปดาห์ที่ 6  : ถ่ายภาพแฟชั่นชั้นสูงในหน้านิตยสารแนวป็อป ในธีม "ชี อิน แฟชั่น" ร่วมกับที่ปรึกษานางแบบ
สัปดาห์ที่ 7  : ถ่ายภาพแฟชั่นชั้นสูงแนวพินอัพ ยุค 30’s ร่วมกับตึกจำลอง ในธีม “ลาร์จเจอร์ แดน ไลฟ์” ให้กับ นิตยสาร “ฮาร์เปอร์ บาซาร์ ไทยแลนด์”
สัปดาห์ที่ 8  : ถ่ายภาพแฟชั่นถ่ายทอดจิตวิญญาณในธีม “กล้าให้สุด” ให้กับ รถยนต์ “ซูบารุ เอ็กซ์ วี”
รอบ 3 คนสุดท้าย  : ถ่ายภาพร่วมกับครอบครัว ในธีม "เดอะ เซเลเบรชัน", เดินแบบระดับมืออาชีพ ในบรรยากาศของสวรรค์เขตร้อน ในธีม "พาราดิโซ" โดยสวมเสื้อผ้าคอลเล็คชั่น ของ ทูบ แกลอรี่ และ ฮุคส์ บาย ประภากาศ
บุคคลที่เกี่ยวข้องกับรายการ

ซินดี้ บิชอพ - กรรมการหลัก
ยู ไซ -  ช่างถ่ายภาพ และ กรรมการ
เมอร์เลนา "โมนิก้า" ซานตา มาเรีย - โมเดลเมนเทอร์ และ กรรมการ
นูร์ฟาชิคิน "ชิคิน" โกเมซ - โมเดลเมนเทอร์ และ กรรมการ
มิญ ตู้ เหงียน - โมเดลเมนเทอร์ และ กรรมการ
แหล่งข้อมูลอื่น

Official website เก็บถาวร 2017-02-10 ที่ เวย์แบ็กแมชชีน
Official Facebook
Official Instagram
Official Twitter
Official Youtube
อุปนัย

อุปนัย อาจหมายถึง:
ปรัชญา

การให้เหตุผลแบบอุปนัย ในตรรกศาสตร์ หมายถึงการอนุมานจากกรณีพิเศษไปกรณีทั่วไป หรือใกล้เคียงกับการเหมารวม
การคอมพิวเตอร์ และคณิตศาสตร์

การอุปนัยเชิงคณิตศาสตร์ วิธีการพิสูจน์ในสาขาวิชาคณิตศาสตร์ (Mathematical induction)
การอุปนัยเชิงพาราโบลา วิธีการสร้างตัวแทนกรุป (Parabolic induction)
การอุปนัยถอยหลัง ในทฤษฎีเกม และเศรษฐศาสตร์ (Backward induction)
การอุปนัยเอปซิลอน ชนิดของการอุปนัยเชิงอนันต์ (Transfinite induction)
มี่นอองไลง์

| พลเอกอาวุโสมี่นอองไลง์ |
| --- | --- |
มี่นอองไลง์ ใน พ.ศ. 2564

ประธานาธิบดีพม่า
รักษาการ
เริ่มดำรงตำแหน่ง  22 กรกฎาคม พ.ศ. 2567
ก่อนหน้า: มหยิ่นซเว (รักษาการ)
นายกรัฐมนตรีพม่า คนที่ 12
อยู่ในวาระ
เริ่มดำรงตำแหน่ง  1 สิงหาคม พ.ศ. 2564
ประธานาธิบดี: มหยิ่นซเว (รักษาการ)   ตนเอง (รักษาการ)
รอง: ซอวี่น
ก่อนหน้า: เต้นเซน
ประธานคณะมนตรีบริหารประเทศ
อยู่ในวาระ
เริ่มดำรงตำแหน่ง  2 กุมภาพันธ์ พ.ศ. 2564
ประธานาธิบดี: มหยิ่นซเว (รักษาการ)  ตนเอง (รักษาการ)
รอง: ซอวี่น
ก่อนหน้า: อองซานซูจี  (ในตำแหน่งที่ปรึกษาแห่งรัฐพม่า)
ผู้บัญชาการทหารสูงสุดพม่า
อยู่ในวาระ
เริ่มดำรงตำแหน่ง  30 มีนาคม พ.ศ. 2554
ก่อนหน้า: ต้านชเว
 
ข้อมูลส่วนบุคคล
เกิด: 3 กรกฎาคม พ.ศ. 2499 (68 ปี) ทวาย สาธารณรัฐแห่งสหภาพพม่า
ศาสนา: พุทธ
คู่สมรส: จูจูลา (Kyu Kyu Hla)
ยศที่ได้รับการแต่งตั้ง
รับใช้:  พม่า
สังกัด: กองทัพพม่า
ยศ:  พลเอกอาวุโส
ผ่านศึก: สงครามกลางเมืองพม่า

พลเอกอาวุโส มี่นอองไลง์ (พม่า: မင်းအောင်လှိုင်; เกิด 3 กรกฎาคม พ.ศ. 2499) เป็นนายพลกองทัพพม่าปกครองประเทศพม่าในฐานะประธานสภาบริหารแห่งรัฐ นับตั้งแต่ยึดอำนาจในเหตุการณ์รัฐประหารเดือนกุมภาพันธ์ พ.ศ. 2564 นอกจากนี้ เขายังแต่งตั้งตนเองเป็นนายกรัฐมนตรีพม่าในเดือนสิงหาคม พ.ศ. 2564 และแต่งตั้งตนเองเป็นประธานาธิบดีในเดือนกรกฎาคม พ.ศ. 2567 ตั้งแต่เดือนมีนาคม พ.ศ. 2554 เขาได้ดำรงตำแหน่งผู้บัญชาการทหารสูงสุดของกองทัพพม่า ซึ่งเป็นองค์กรอิสระที่มีอำนาจทางการเมืองสูงในประเทศ เขาได้รับการแต่งตั้งโดยตรงจากพลเอกอาวุโส ต้านชเว ผู้บัญชาการทหารสูงสุดคนก่อน เพื่อสืบทอดตำแหน่งต่อไป ก่อนที่ต้านชเวจะเกษียณอายุราชการและถ่ายโอนอำนาจให้แก่รัฐบาลพลเรือน ก่อนที่จะเข้ารับตำแหน่งผู้บัญชาการทหารสูงสุด มี่นอองไลง์ เคยดำรงตำแหน่งเสนาธิการร่วมระหว่างปี 2553 ถึง 2554
ประวัติ

มี่นอองไลง์สำเร็จการศึกษาจากวิทยาลัยป้องกันป้องกันประเทศพม่า และจบการศึกษานิติศาสตรบัณฑิต จากมหาวิทยาลัยศิลปศาสตร์และวิทยาศาสตร์ย่างกุ้ง จากนั้นศึกษาต่อที่ Defense Service Academy (วิทยาลัยกลาโหม) เข้ารับราชการในกองทัพบกเมื่อปี 2520 จากนั้นได้รับการแต่งตั้งเป็นผู้บัญชาการทหารรัฐมอญ พ.ศ. 2545 เคยดำรงตำแหน่งผู้บัญชาการกรมทหารภาคสามเหลี่ยมในรัฐชาน เป็นจุดยุทธศาสตร์สำคัญในการเจรจากับกองกำลังชนกลุ่มน้อย 2 กลุ่ม คือ กองทัพแห่งรัฐว้าและกองกำลังสัมพันธมิตรชาติประชาธิปไตยหรือกลุ่มหยุดยิงเมืองลา
พ.ศ. 2552 มี่นอองไลง์ในยศพลโทเป็นผู้นำกำลังเข้าต่อต้านกลุ่มกองกำลังสัมพันธมิตรชาติประชาธิปไตยในพื้นที่ของชนกลุ่มน้อยโกก้าง ส่งผลให้ชาวโกก้างราว 3.7 หมื่นคนลี้ภัยเข้าไปในประเทศจีน
พ.ศ. 2553 มี่นอองไลง์ได้รับตำแหน่งผู้บัญชาการกองยุทธการพิเศษที่ 2 หน่วยบัญชาการทหารภาครัฐชานและรัฐกะเหรี่ยง และเสนาธิการร่วมกองทัพพม่า ต่อมาในพ.ศ. 2554 เขาสืบทอดตำแหน่งผู้บัญชาการทหารสูงสุดต่อจากพลเอกอาวุโสต้านชเว
มี่นอองไลง์ถือเป็นนายทหารที่มีอิทธิพลในพม่า และเป็นผู้หนึ่งที่เคยประกาศต่อหน้ารัฐบาลว่า กองทัพจะยังคงมีบทบาทในทางการเมืองพม่าต่อไปเหมือนเช่นในอดีต และย้ำว่า กองทัพมีหน้าที่ที่จะต้องปกป้องรัฐธรรมนูญ แต่ในส่วนลึกเขาก็ยังคงต้องฟังเสียงประธานาธิบดีเต้นเซน ประธานรัฐสภาพลเอก ชเวม่าน นายทหารสายเหยี่ยวที่คุมรัฐสภาอยู่ เพราะความใกล้ชิดอย่างมากกับต้านชเว ที่ยังมีบทบาทสำคัญต่อการเมืองในสหภาพพม่า
ในปี พ.ศ. 2564 เขาเป็นผู้นำก่อการรัฐประหารยึดอำนาจจากรัฐบาลประชาธิปไตยของอองซานซูจี และประธานาธิบดีวิ่น-มหยิ่น หลังจากที่พรรคสันนิบาตชาติเพื่อประชาธิปไตยของซูจีชนะการเลือกตั้งอย่างถลมถลาย โดยเขาอ้างว่ามีการทุจริตการเลือกตั้ง และได้เข้าจับกุมซูจีพร้อมด้วยแกนนำพรรคของเธอมาดำเนินคดีในหลากหลายข้อหา ปัจจุบันมิ่นอองไลง์ดำรงตำแหน่งเป็นนายกรัฐมนตรีและรักษาการประธานาธิบดีตั้งกลางปี พ.ศ. 2567 ตลอดเวลาที่ดำรงตำแหน่งเขาได้ปราบปรามผู้ประท้วงต่อต่านการรัฐประหารด้วยวิธีการรุนแรง จนกลุ่มชาติพันธุ์น้อยใหญ่ได้ตั้งกองกำลังติดอาวุธขึ้นมาต่อสู้กับรัฐบาลทหาร อย่างไรก็ดีมิ่นอองไลง์ก็ยังประกาศกฎอัยการศึกเพื่อรักษาอำนาจของเขาต่อไปเรื่อย ๆ
เกียรติคุณ > เครื่องราชอิสริยาภรณ์ไทย

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
เกียรติคุณ > เครื่องอิสริยาภรณ์ต่างประเทศ

มาเลเซีย :
พ.ศ. 2561 –  เครื่องราชอิสริยาภรณ์เกปาละวานัน อังกะตัน เตนเตรา ชั้นที่ 1
รัสเซีย :
พ.ศ. 2566 –  เครื่องอิสริยาภรณ์อเล็กซานเดอร์ เนฟสกี้
สโมสรกีฬาฟุตบอลนาโปลีในฤดูกาล 2017–18

ฤดูกาล 2017–18 เป็นฤดูกาลที่ 72 ของ นาโปลี ใน เซเรียอา. ทีมได้เข้าร่วมแข่งขันใน เซเรียอา, โกปปาอีตาเลีย, ยูฟ่าแชมเปียนส์ลีก, และ ยูฟ่ายูโรปาลีก.
การซื้อขายนักเตะ > ย้ายเข้า

| วันที่ | Pos>  | ผู้เล่น | อายุ | ย้ายมาจาก | ค่าตัว | หมายเหตุ | อ้างอิง |
| --- | --- | --- | --- | --- | --- | --- | --- |
| 1 กรกฎาคม ค.ศ. 2017 | c MF |  โยนาท็อง แด กุซมัน | 29 |  กีเอโว | กลับมาจากการยืมตัว |  |  |
| 1 กรกฎาคม ค.ศ. 2017 | c MF |  อัลแบร์โต กราสซี | 22 |  อาตาลันตา | กลับมาจากการยืมตัว |  |  |
| 1 กรกฎาคม ค.ศ. 2017 | c FW |  โรแบร์โต อินซีกเน | 23 |  ลาตีนา | กลับมาจากการยืมตัว |  |  |
| 1 กรกฎาคม ค.ศ. 2017 | c FW |  ดูวาน ซาปาตา | 26 |  อูดีเนเซ | กลับมาจากการยืมตัว |  |  |
| 1 กรกฎาคม ค.ศ. 2017 | c DF |  ฮวน คามีโล ซูญีกา | 31 |  วอตฟอร์ด | กลับมาจากการยืมตัว |  |  |
| 3 กรกฎาคม ค.ศ. 2017 | c MF |  อาดัม อูนัส | 20 |  บอร์โด | €10M | €10M + €2M ในจำนวนเงินโบนัสถ้านาโปลีได้เข้าไปเล่นสำหรับแชมเปียนส์ ลีก |  |
| 31 สิงหาคม ค.ศ. 2017 | c FW |  โรแบร์โต อินเกลเซ | 25 |  กีเอโว | €12M | ผู้เล่นที่ยังคงให้กีเอโวยืมตัวไปใช้งานสำหรับฤดูกาล 2017–18 |  |
การซื้อขายนักเตะ > ย้ายเข้า > ยืมตัว เข้า

| วันที่ | Pos>  | ผู้เล่น | อายุ | ย้ายมาจาก | ค่าตัว | หมายเหตุ | อ้างอิง |
| --- | --- | --- | --- | --- | --- | --- | --- |
| 13 กรกฎาคม ค.ศ. 2017 | c DF |  มารีโอ รุย | 26 |  โรมา | €3.75M | Loan with an obligation to buy for €5.5M |  |
การซื้อขายนักเตะ > ย้ายออก

| วันที่ | Pos>  | ผู้เล่น | อายุ | ย้ายไป | ค่าตัว | หมายเหตุ | อ้างอิง |
| --- | --- | --- | --- | --- | --- | --- | --- |
| 6 กรกฎาคม ค.ศ. 2017 | c MF |  โยนาท็อง แด กุซมัน | 29 |  ไอน์ทรัคท์ฟรังค์ฟวร์ท | ไม่เปิดเผย |  |  |
| 30 สิงหาคม ค.ศ. 2017 | c FW |  เลโอนาร์โด ปาโวเล็ตติ | 28 |  คัลยารี | €12M |  |  |
| 31 สิงหาคม ค.ศ. 2017 | c DF |  อีวาน สตรีนิช | 30 |  ซัมป์โดเรีย | €23M | เป็นค่าตัวส่วนหนึ่งของดีล ดูวาน ซาปาตา |  |
การซื้อขายนักเตะ > ย้ายออก > ยืมตัว ออก

| วันที่ | Pos>  | ผู้เล่น | อายุ | ย้ายไป | ค่าตัว | หมายเหตุ | อ้างอิง |
| --- | --- | --- | --- | --- | --- | --- | --- |
| 27 กรกฎาคม ค.ศ. 2017 | c MF |  อัลแบร์โต กราสซี | 22 |  สปาล | ปล่อยยืมตัว | ปล่อยยืมตัวกับออปชันซื้อขาด |  |
| 31 สิงหาคม ค.ศ. 2017 | c FW |  ดูวาน ซาปาตา | 26 |  ซัมป์โดเรีย | €23M | เป็นค่าตัวส่วนหนึ่งของดีล อีวาน สตรีนิช; ปล่อยยืมตัวพร้อมกับพันธกรณีในการซื้อขาด |  |
| 26 มกราคม ค.ศ. 2018 | c DF |  นีคอลา มักซีมอวิช | 26 |  สปาร์ตัค มอสโก | ปล่อยยืมตัว |  |  |
| 31 มกราคม ค.ศ. 2018 | c MF |  เอมานูเอเล จัคเครีนี | 32 |  กีเอโว | ปล่อยยืมตัว |  |  |
การแข่งขัน > เซเรีย อา

บทความหลัก: เซเรียอา ฤดูกาล 2017–18